[UPDATE] Starbucks ประกาศงบ กำไรเพิ่มขึ้นเป็นเท่าตัว
Starbucks ได้ประกาศผลประกอบการ ไตรมาสที่ 2 ปี 2021 (เดือนมกราคม ถึงมีนาคม)  โดยทางบริษัทสามารถฟื้นตัวและกลับมาทำกำไร ให้อยู่ในระดับเดียวกับช่วงก่อนวิกฤติโควิด 19 ได้แล้ว ซึ่งก็ถือเป็นบริษัทในกลุ่มอุตสาหกรรมที่ได้รับผลกระทบสูง แต่ฟื้นตัวกลับมาได้เร็ว เพราะ ไม่กี่ไตรมาสก่อน Starbucks เพิ่งพลิกขาดทุนไปกว่าหมื่นล้านบาท
28 เม.ย. 2564

[UPDATE] Starbucks ประกาศงบ กำไรเพิ่มขึ้นเป็นเท่าตัว
เมื่อไม่กี่ชั่วโมง Starbucks ได้ประกาศผลประกอบการ ไตรมาสที่ 2 ปี 2021 (เดือนมกราคม ถึงมีนาคม)
โดยทางบริษัทสามารถฟื้นตัวและกลับมาทำกำไร
ให้อยู่ในระดับเดียวกับช่วงก่อนวิกฤติโควิด 19 ได้แล้ว
ซึ่งก็ถือเป็นบริษัทในกลุ่มอุตสาหกรรมที่ได้รับผลกระทบสูง แต่ฟื้นตัวกลับมาได้เร็ว
เพราะ ไม่กี่ไตรมาสก่อน Starbucks เพิ่งพลิกขาดทุนไปกว่าหมื่นล้านบาท
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
นอกจากนี้ บริษัทยังได้ปรับตัวเลขคาดการณ์ผลประกอบการในปีนี้ เพิ่มขึ้นทั้งหมด
แล้วการฟื้นตัวของ Starbucks มีอะไรน่าสนใจบ้าง ? มาดูกัน
เริ่มที่กันผลประกอบการบริษัท Starbucks ไตรมาสที่ 2 ปี 2021
รายได้ 2.1 แสนล้านบาท เพิ่มขึ้น 11.2%
กำไร 2.1 หมื่นล้านบาท เพิ่มขึ้น 100.8%
โดยสัดส่วนรายได้ของบริษัทแบ่งออกเป็น
ร้านกาแฟที่บริษัทบริหารเอง 84.8%
การให้สิทธิ์การบริหารร้านกาแฟ 8.9%
และรายได้อื่น ๆ อีก 6.3%
ทั้งนี้ บริษัทก็ได้รายงานว่ารายได้ต่อสาขาเดิมทั่วโลกกลับมาฟื้นตัวแล้ว
โดยปรับตัวเพิ่มขึ้น +15% เมื่อเทียบกับ -10% ในช่วงเดียวกันของปีก่อน
แบ่งตามกลุ่มประเทศที่เข้าไปทำธุรกิจ ออกเป็น
ยอดขายต่อสาขาที่ประเทศสหรัฐอเมริกา +9%
ยอดขายต่อสาขาที่ต่างประเทศ +35%
โดยมีไฮไลต์ก็คือการฟื้นตัวในยุโรปภายใต้สถานการณ์ที่ยังคงล็อกดาวน์อยู่ในหลายประเทศ
รวมถึงประเทศจีนที่สร้างรายได้เป็นอันดับที่ 2 ให้กับบริษัท ฟื้นตัวแรงถึง 91%
นอกจากนี้ Starbucks ก็ได้รายงานว่าในไตรมาสล่าสุด บริษัทมีจำนวนสาขาสุทธิเพิ่มขึ้นเพียง 5 แห่ง
แต่ก็เป็นเพราะว่าปีที่แล้วมีการปิดสาขาไปมากถึง 300 แห่ง นั่นเอง
ปัจจุบัน ทางบริษัทก็มีสาขาอยู่ 32,943 แห่งทั่วโลก 
โดยสาขา 2 ใน 3 อยู่ในประเทศสหรัฐอเมริกาและประเทศจีน
จากภาพรวมผลประกอบการในไตรมาสนี้ที่บริษัทกลับมาฟื้นตัวแล้ว
Starbucks ก็ได้มีการปรับตัวเลขคาดการณ์ผลประกอบการเพิ่มขึ้น 
โดยคาดว่าจะทำรายได้ 9.2 แสนล้านบาทและมีกำไรต่อหุ้นสูงขึ้น
ในขณะเดียวกัน ทางบริษัทก็ระบุว่าจะสามารถรักษาการเติบโตต่อสาขา
อยู่ในช่วงระหว่าง 18% ถึง 23% และก็จะมีสาขาเพิ่มขึ้น 1,100 แห่ง 
โดยคิดเป็นสาขาในประเทศจีนกว่า 600 แห่ง
หลังตลาดรับรู้ผลประกอบการของ Starbucks 
ราคาได้ปรับตัวลดลงเล็กน้อยราว -2%
แต่ถ้าเรามองย้อนกลับไปในปีที่ผ่านมา
เราจะเห็นได้ว่ามูลค่าของบริษัท Starbucks ปรับตัวขึ้นมาแล้ว 100% 
และตอนนี้ Starbucks กำลังมีมูลค่าบริษัทอยู่ที่จุดสูงสุดในประวัติศาสตร์เลยทีเดียว..
ปิดท้ายด้วยข้อมูลที่น่าสนใจ
รู้หรือไม่ว่าทุกวันนี้ เวลาลูกค้าเติมเงินเข้าไป
ในบัตร Starbucks แล้วยังไม่ได้ถูกใช้
เงินทั้งหมดในนั้น มีมูลค่ารวมกันเท่าไร ?
เราสามารถหาดูได้จากรายงานหนี้สินของ Starbucks 
ที่ทางบริษัทถึงกับต้องแยกรายการออกมาว่า “Stored value card liability”
หรือหนี้สินจากบัตรเติมเงิน ซึ่งไตรมาสล่าสุด บริษัทก็ได้รายงานว่ามีหนี้สินดังกล่าว
คิดเป็นมูลค่ามากถึง 51,000 ล้านบาท..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
Reference
-